**AGENȚIA PENTRU PROTECȚIA MEDIULUI CLUJ**

**DECIZIA ETAPEI DE ÎNCADRARE**

**Nr. draft din 10.09.2024**

Ca urmare a solicitării de emitere a acordului de mediu adresate de **MUNICIPIUL TURDA,** cu sediul/domiciliul în municipiul Turda, str. 1 Decembrie 1918, nr. 28, județul Cluj, înregistrată la APM Cluj cu nr. 8540/06.04.2023, în baza:

* **Legii nr. 292/2008** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată prin **Legea nr. 49/2011**, cu modificările și completările ulterioare,
* **Prevederilor art. 48 din Legea apelor nr. 107/1996**, cu modificarile si completarile ulterioare;

**Agentia Pentru Protectia Mediului Cluj decide**, ca urmare a completărilor depuse cu nr. 11695/19.05.2023, nr. 16720/25.07.2023, nr. 17046/31.07.2024, nr. 16975/31.07.2024, nr. 17516/07.08.2023, nr. 17922/11.08.2023, nr. 17895/11.08.2023, nr. 18086/17.08.2023, nr. 18187/18.08.2023, nr. 18319/22.08.2023, nr. 18960/30.08.2023, nr. 19222/04.09.2023, nr. 18361/06.09.2024, nr. și a consultărilor desfăşurate în cadrul şedinţei Comisiei de Analiză Tehnică din data de 29.08.2023, că proiectul ***„Coridor integrat de mobilitate urbană axa vest-est: segment Piața 1 Decembrie 1918 – str. Abatorului – str. Petru Maior – str. Răsăritului”*** propus a fi amplasat în municipiul Turda, str. Piața 1 Decembrie 1918, str. Abatorului, str. Petru Maior și str. Răsăritului, județul Cluj***,*** **nu se supune evaluării impactului asupra mediului și evaluării impactului asupra corpurilor de apă**.

**Justificarea prezentei decizii**:

**I. Motivele pe baza carora s-a stabilit neefectuarea evaluarii impactului asupra mediului:**

a) proiectul **se incadreaza in prevederile Legii nr. 292/2018** privind evaluarea impactului anumitor proiecte publice şi private asupra mediului, fiind încadrat în anexa nr. 2, la punctul  **10. b) „proiecte de dezvoltare urbană, inclusive construcția centrelor comerciale și a parcărilot auto publice*”,*** în categoria proiectelor cu potenţial impact asupra mediului, pentru care trebuie stabilită necesitatea efectuării impactului asupra mediului.

b) Proiectul se încadrează în reglementările PUG Turda aprobat cu HCL nr. 160/1999, prelungit cu HCL nr. 242/14.12.2020 și PUZ aprobat cu HCL nr. 13/2000.

* Conform Certificatului de Urbanism nr. 77/23.03.2023, emise de Primăria municipiului Turda:
* Imobilele sunt situate parțial în intravilanul și parțial în extravilanul minicipiului, constituind atât proprietate publică a municipiului, cât și proprietate privată a cetățenilor;
* destinație: drumuri publice, pod și culturi agricole;traseul propus se învecinează cu UTR C2, C5, VA1, VA3, LM2, DT1, traversează râul Racilor și UTR LM 31 (parțial), finalizându-se în teritoriul extravilan al mun. Turda.
* folosința actuală: teren ocupat (parțial);

c) la evaluarea proiectului au fost luate în considerare criteriile prevăzute în Anexa nr.3 din Legea nr. 292/2018 privind evaluarea impactului anumitor proiecte publice şi private asupra mediului;

d) realizarea şi utilizarea investiţiei propuse nu prevede utilizarea de substanţe toxice sau periculoase şi nu implică generarea de emisii semnificative în mediu;

e) prin soluţiile constructive adoptate şi prin modul de operare se propun măsuri pentru protecţia factorilor de mediu;

f) sunt prevăzute măsuri pentru gestionarea corespunzătoare a deşeurilor generate în perioada de realizare/funcţionare; deşeurile generate atât în faza de execuţie cât şi în perioada de funcţionare a proiectului vor fi în cantităţi reduse si se vor elimina cu firma autorizata;

g) proiectul este de amploare redusă;

h) nu sunt afectate zone de pădure sau cu folosință specială (spațiu verde);

i) amplasamentul nu este situat în interiorul sau vecinătatea niciunei arii naturale protejate;

j) pe parcursul derulării procedurii nu au fost formulate observații din partea publicului referitoare la realizarea protectului.

**II. Motivele pe baza cărora s-a stabilit neefectuarea evaluării adecvate**:

a) amplasamentul **nu intră** **sub incidenţa art. 28 din Ordonanţa de urgenţă a Guvernului** [**nr. 57/2007**](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare;

**III. Motivele pe baza cărora s-a stabilit neefectuarea evaluării impactului asupra corpurilor de apă:**

a) proiectul propus **intră sub incidenta prevederilor art.48 si 54 din Legea apelor nr. 107/1996**, cu modificarile si completarile ulterioare;

b) conform Deciziei nr. 13349/ASN/34.120/27.07.2023, emisă de ANAR, ABA Mureș, **nu este necesară elaborarea SEICA** întrucât proiectul nu aduce atingere corpurilor de apă de suprafață/subterane.

**IV.** **Caracteristicile proiectului**

Proiectul cuprinde propuneri investiționale din Planul de Mobilitate Urbană Durabilă al Municipiului Turda, completat în urma analizei situației existente, care presupune atât reabilitarea infrastructurii rutiere, cât și înființarea infrastructurii pietonale și velo. Traseul propus începe din intersecția str. Libertății cu Piața 1 Decembrie 1918, se continuă pe str. Abatorului, peste pod, se suprapune parțial cu str. Petru Maior și se finalizează în capătul str. Răsăritului în extravilan. Lungime traseu: aproximativ 2,3km.

*Infrastructură stradală*:

Strazile analizate au lungimile:

* Piața 1 Decembrie 1918 are o lungime de aproximativ 159 m
* Str. Abatorului are o lungime de aproximativ 196 m, iar dreptul km 0+168 traverseaza Paraul Racilor
* Str. Petru Maior are o lungime de aproximativ 788 m
* Str. Răsăritului are o lungime de aproximativ 1302 m

Străzile sunt de categoria a III-a colectoare - cu 2 benzi de circulație, cu lățimea părții carosabile de 6m(benzi de 3,00m lățime); partea carosabilă este încadrată de trotuare de 1-3 m lățime. Panta transversala a parții carosabile poate este sub forma de acoperiș, respectiv 2,5%. În curbe, panta transversală va fi in concordantă cu raza de racordare a aliniamentelor. Partea carosabila va fi încadrată de borduri de beton, montate pe o fundație de beton.

Ținând seama de traficul de perspectivăse va realiza următoarea structură rutieră: săpătura, 20 cm strat de forma din pământ stabilizat cu lianți hidraulici, 30 cm strat inferior de fundație din balast, 15 cm strat de baza din piatra sparta, 6 cm strat de legătura din BAD 22.4 leg 50/70 și 4 cm strat de uzură din MAS16 rul 50/70.

*Piste de biciclete*

Banda pentru biciclete are traseul dispus, pe cât posibil, paralel cu axa străzii și îndeplinește următoarele condiții: lățimea benzii de biciclete va fi de min. 1,00 m pentru o bandă şi un sens de circulație, şi de min.2,00 m pentru doua sensuri de circulație.

În cazul în care banda de biciclete este amplasată pe trotuar, aceasta se va realiza cu structura rutieră semirigidă. Benzile de biciclete și trotuarele vor fi delimitate fizic între ele și față de celelalte elemente de infrastructură, prin aliniamente de borduri, diferențe de nivel, separatoare fizice etc..

Structura rutieră folosită pentru amenajarea pistelor de biciclete este următoarea: 4 cm BA8 rul 50/70, 10 cm strat din balast stabilizat cu lianti hidraulici, 15 cm strat de fundatie din balast și săpătura.

*Trotuare:*

Pentru aceasta investiție s-a realizat reconfigurarea trotuarelor existente care au lățimi mici, astfel încât lățimea acestora sa crească pe cât posibil, in limita de proprietate existentă. Pentru încadrarea trotuarelor si pistelor de biciclete se vor folosi borduri din beton de ciment 20x25 cm, spre carosabil, și de borduri de ciment 10 x 15 cm spre proprietăți si spre zonele verzi, pozate pe un strat de beton de ciment C16/20. Dacă nu este spațiu se poate renunța la bordura spre proprietăți. La colturile străzilor și la intersecții cu alte străzi, dacă nu sunt în apropiere accese auto amenajate, se vor realiza borduri înclinate pentru accesul persoanelor cu dizabilități fizice.

Structura rutieră folosită pentru amenajarea trotuarelor exceptand str. 1 Decembrie 1918 este următoarea: 6 cm pavele prefabricate, 3 cm strat din nisip, 10 cm strat din balast stabilizat cu lianti hidraulici, 15 cm strat din ballast și săpătura. Pentru str. 1 Decembrie 1918, va fi folosit 6 cm pavele din piatra naturală.

*Străzi laterale*:

Străzile laterale se vor amenaja pe o lungime si o lățime variabila funcție de ampriza străzii.

Racordarea în plan a străzilor laterale cu cele expertizate se va face prin intermediul arcelor de cerc având raza recomandabilă de min. 6-12 m. În condiții excepționale, acolo unde spațiul o impune, aceste raze se vor putea reduce, astfel încât să nu fie afectate proprietățile existente.

Structura rutiera pentru amenajarea străzilor laterale este următoarea: săpătura, 20 cm strat de forma din pământ stabilizat cu lianți hidraulici, 30 cm strat inferior de fundație din balast, 15 cm strat de baza din piatra sparta, 6 cm strat de legătura din BAD 22.4 leg 50/70, 4 cm strat de uzură din MAS16 rul 50/70.

*Pod pe str. Abatorului peste pr. Valea Racilor*:

Pentru asigurarea traversării râului Valea Racilor este necesară execuția unui pod nou pe str. Abatorului, pe amplasamentul celui existent, cel existent urmând a fi dezafectat. Podul va avea o lungime de 15,5 m și o lățime de 12,0 m. Latimea totala a suprastructurii podului este de 12.00m, sustinand o parte carosabila cu latimea de 7.50m si doua trotuare cu latimea utila de 1.50m.

Detaliile tehnice ale podului sunt prevăzute în Avizul de gospodărire a apelor nr. 245/04.09.2024, emis de ANAR, ABA Mureș.

*Utilități*:

Rețeaua de alimentare cu apă va fi extinsă pe str. Răsăritului (160 m). De la punctul de branșare (la conducta existentă) și până la intersecția cu str. Petru Maior, rețeaua de alimentare va fi extinsă cu 1120 m.

Canalizarea apelor uzate menajere va fi extinsă pe str. Răsăritului (1665 m). Pentru colectarea apelor pluviale va fi realizată o rețea de colectare, 152 m pe str. Piața 1 Decembrie 1918, 1250 m pe str. Răsăritului și 2440 , pe str. Petru Maior. Inainte de evacuarea apelor pluviale în pr. Valea Racilor, acestea vor fi trecute printr-un separator de hidrocarburi.

În cadrul proiectului sunt prevăzute elemente infrastructurale în vederea asigurării siguranței circulației.

**V.** **Măsurile și condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

a) în cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;

b) se vor utiliza exclusiv terenurile stabilite prin proiect pentru amplasarea organizărilor de şantier şi depozitarea materialelor de construcţie şi a deşeurilor rezultate din activităţile de construire în limita terenului deţinut de titular; lucrările de organizare de şantier şi de execuţie nu trebuie să afecteze terenurile adiacente; toate amenajările propuse se vor realiza fără afectarea proprietăţilor private; se vor delimita zonele de lucru astfel încât să se prevină/mimizeze distrugerea suprafeţelor vegetale din vecinătatea obiectivului; se interzice tăierea de arbori de pe amplasament sau din apropierea lui; se vor marca corespunzător, cu panouri de protecţie, terenurile ocupate temporar de organizarea de şantier sau afectate de lucrări temporare (excavări, săpături de şanţ, etc.); se vor lua toate măsurile pentru asigurarea acceselor auto şi pietonale pentru locuitorii din zonă; în timpul lucrărilor se va asigura circulaţia nestănjenită pe drumurile publice;

c) materialele de construcții vor fi aduse progresiv pe măsură ce lucrările avansează și în funcție de solicitări; depozitarea materialelor/utilajelor se va face numai în locuri special amenajate (suprafeţe izolate/impermeabilizate corespunzător) cu luarea tuturor măsurilor pentru asigurarea protecţiei factorilor de mediu; se vor amenaja spaţii pentru stocarea temporară a deşeurilor rezultate din lucrările de construcţie;

d) se va asigura colectarea selectivă şi controlată a deşeurilor rezultate şi eliminarea/ valorificarea lor prin firme autorizate şi specializate, pe bază de contracte ferme încheiate cu acestea fiind intezisă depozitarea lor în mod neorganizat pe sol; se va asigura transportul şi manipularea materialelor de construcţie pentru evitarea pierderilor din utilajele de transport;

e) se vor folosi mijloace de transport şi utilaje performante care nu produc pierderi accidentale de substanţe poluante care pot afecta direct sau indirect calitatea solului şi a apelor subterane în timpul funcţionării şi care nu generează zgomot peste limitele admise; se vor opri motoarele, utilajele pe durata pauzelor pentru diminuarea poluării aerului şi fonice; efectuarea operaţiilor de întreţinere a utilajelor se va executa doar în spaţii special amenajate;

f) executantul lucrărilor are obligaţia să aibă în dotare atât materiale absorbante şi substanţe neutralizatoare, cât şi recipienţi adecvaţi pentru depozitarea temporară a deşeurilor rezultate, pentru a putea asigura o intervenţie rapidă în caz de poluare accidentală (pierderi de carburanţi/lubrefianţi, etc);

g) pe căile de acces se va rula cu viteză scăzută pentru a se evita ridicarea prafului şi producera suplimentară de zgomot etc.; se va evita desfăşurarea lucrărilor cu emisii de praf în perioade cu vânt puternic; în perioadele de trafic intens (transport materiale, etc.), în condiţii meteo de uscǎciune, căile de acces se vor stropi în vederea reducerii antrenării de particule în suspensie;

h) la ieşirea din zona lucrărilor se va asigura curăţarea roţilor autovehiculelor pentru evitarea antrenării pământului/noroiului pe şosea;

i) pe perioada de realizare a luvrărilor se vor lua măsuri pentru evitarea accidentării populației, prin:

* Marcarea corespunzătoare a lucărărilor periculoase;
* Protejarea/supravegherea utilajelor menținute în zona lucrărilor;

j) la finalizarea proiectului zonele afectate temporar de lucrări vor fi refăcute la starea iniţială;

k) **se vor respecta condițiile și prevederile tuturor avizelor emise de alte autorități.**

l) **se vor respecta condițiile și prevederile Avizului de gospodărire a apelor nr. 245/04.09.2024, emis de ANAR, ABA Mureș**:

* Proprietarìi / administratorii lucrărilor de artă (poduri, podețe) sunt obligați să asigure secțiunea optimă de scurgere a apelor, pe cheltuiala proprie, in limita a două lungimi ale lucrării de artă (poduri, podețe) in amonte și in limita unei lungimi a lucrării de artă (poduri, podețe) in aval, pentru a respecta parametrii avizați.
* In timpul execuției, constructorul va lua măsuri pentru asigurarea curgerii normale a apelor.
* Se interzice depozitarea deșeurilor din construcții, a materialelor și staționarea utilajelor în albia minoră a cursului de apă.
* După finalizarea lucrărilor se vor îndepărta din albie toate materialele rămase în urma execuției, astfel încât să se asigure condițiile optime de scurgere a apelor la debite minime și maxime.
* Execuția lucrărilor se va face în perioade de debite scăzute. În caz de ape mari, orice daună produsă lucrărilor proiectate sau generată de aceste lucrări, va fi suportată integrat de către beneficiarul prezentului aviz.
* În cazul producerii unor daune de orice fel riveranilor și/sau unor lucrări hidrotehnice existente, beneficiarul va suporta integrat cheltuielile generate de remedierea acestora.
* Se vor respecta prevederile Ordinului M.M.D.D. nr. 1163 / 2007 privind „Aprobarea unor măsuri pentru îmbunătățirea soluțiilor tehnice de proiectare și realizare a lucrărilor hidrotehnice de amenajare și reamenajare a cursuriÎor de apă pentru atingerea obiectivelor de mediu din domeniul apelor” (a se lua în considerare inclusiv materialele de construcție utilizate).
* Beneficiarul are obligația să identifice (prin consultarea deținătorilor) traversările existente ale cursului de apă în discuție (subtraversări și supratraversări) cu rețele de telefonie, conductori electrici, conducte de transport gaz metan, pentru a lua măsurile necesare de punere în siguranță pe perioada execuției lucrărilor avizate prin prezentul act de reglementare.
* În vederea asigurării scurgerii normale a apelor, beneficiarul are obligația de a întreține albia și malurile în zona podului și a zonei de influență a acestor lucrări (amonte și aval).
* Se vor lua toate măsurile care se impun pentru evitarea poluării apelor de suprafață, pentru protecția factorilor de mediu, a zonelor apropiate, luându-se măsuri de prevenire și combatere a poluărilor accidentale.
* Beneficiarul are obligația să anunțe Administrația Bazinală de Apă Mureș și S.G.A. Alba cu 10 zile înainte începerea lucrărilor, iar la finalizarea lor să solicite autorizarea obiectivului din punct de vedere a gospodăririi apelor.
* Se va păstra integritatea pereului din zidărie de piatră brută existent pe ambele maluri în amonte și aval de pod, atât pe perioada execuției lucrărilor de reabilitare cât și la finalizarea acestora. Orice degradare apărută în acest sens va fi remediată de către și pe cheltuiala beneficiarului.
* Lucrările ce vor fi executate se vor corela cu cele existente (aflate în administrarea ABA Mureș) asigurându-se totodată un regim optim de scurgere.
* În conformitate cu prevederile Legii apelor nr. 107/1996 cu modificările și completările ulterioare, art. 40, anexa nr. 2 - privind lătimea zonele de protectie, este obligatorie respectarea zonei de protecție de-a lungul cursului de apă pr. Valea Racilor.

m) titularul proiectului are obligaţia de a notifica în scris Agenţia pentru Protecţia Mediului Cluj despre orice modificare sau extindere a proiectului survenită după emiterea deciziei etapei de încadrare, înainte de producerea modificării, conform cap. V, art. 34, alin.1 din **Legea nr. 292/2018** privind evaluarea impactului anumitor proiecte publice şi private asupra mediului

n) la finalizarea lucrărilor titularul va notifica APM Cluj în vederea verificării conformării cu prevederile prezentului act de către reprezentanţii Agenţiei pentru Protecţia Mediului Cluj.

**Prezenta decizie** **este valabilă pe toată perioada de realizare a proiectului,** iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de **30 de zile** de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

**DIRECTOR EXECUTIV**

Dr. ing. Grigore CRĂCIUN

**Şef Serviciu AAA Șef serviciu CFM**

ing. Anca CÎMPEAN Adina SOCACIU

**Întocmit:**

cons. Simona-Diana MORARIU dr. biol. Romina TINTELCAN